Nye Ndi Sukila Oku Linga Nda si Tẽla Oku Linga Ukamba?
Ceci o sukila oku linga
Catete, Kũlĩhĩsa omanu vapi okuti ku tẽla oku linga ukamba lavo.
Utunga:
Si tẽla oku linga ukamba lomanu . . .
va kuete utunga lowu wange
okuti amalẽhe pole ka va kuete utunga lowu wange
vana okuti akulu
Ekalo:
Si tẽla oku linga ukamba lomanu vana . . .
vakuakutasula ombunje
va loñoloha calua
vakualondunge vialua
Ovituwa:
Si tẽla oku linga ukamba lomanu vana . . .
va likolela ovo muẽle
va kũlĩhiwa calua
va lisokiyila ovisoko
Cavali, soneha olondaka vi situlula ndomo o kala eci o kasi pokati komanu vaco.
ndi likembisa oku kuata onjongole kuenda uloño umuamue.
si kapiko ekalo liavo kuenda ndi pitisa lika kovaso olonjongole viange.
si vangula cimue kuenda ndi tunda pokati kavo.
Catatu, fetika oku linga ukamba! Ku ka kevelile okuti vakuene ovo lika va fetika oku linga ukamba love, pole, o sukilavo oku fetika oku linga ukamba lavo. (Va Filipoi 2:4) O ci linga ndati?
Sanda oku linga ukamba lomanu vakuavitunga vikuavo. Sokolola ndoco: Ku ka popie okuti ku kuete akamba valua nda okuti ove o sanda lika akamba vana okuti va kuete utunga umuamue lowu wove. Ci sokisiwa loku fa lonjala osimbu okuti o kasi vocifuka cimue ca ñualiwa lokalunga muli olõsi vialua!
“Ina yange wa enda oku mbetiya oku sapela lakulu. Eye wa enda oku ndi sapuila okuti ndi ka komõha calua poku limbuka okuti ovina vialua nda kũlĩha, ovo va vi kũlĩhavo. Ocili okuti wa kuatele esunga momo cilo ñuete akamba valua.”—Helena okuti o kuete 20 kanyamo.
Kuata ocituwa coku sapela. Elumbu lieli, (1) oku yevelela, (2) linga apulilo, (3) oku kapako omanu.—Tiago 1:19.
“Ndi sanda oku yevelela calua okuti oku vangula ci sule. Kuenje, eci ndi vangula, ndi yuvula oku vangula ovina viatiamẽla kokuange muẽle ale oku vangula ovina ka via sungulukile viatiamẽla ku vakuetu.”—Serena okuti o kuete 18 kanyamo.
“Nda omunu umue o yongola oku vangula catiamẽla kondaka yimue okuti sia kũlĩhĩle, ndi pinga oco a yi ndomboluile, kuenje olonjanja vialua cu vetiya oku vangula calua.”—Jared okuti o kuete 21 kanyamo.
“Si tẽla oku vangula calua. Omo liaco ndi sukila oku likolisilako oco ndi sapele. Oco o kuate akamba o sukila oku likolisilako.”—Leah okuti o kuete 21 kanyamo.
umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn